LĪGUMA PROJEKTS
Par  ___ ---“ izpildi

Kuldīgā
 202--.gada ___.____
Kuldīgas novada pašvaldība, reģ. Nr. 90000035590, tās _____ personā, kas rīkojas, pamatojoties uz Pašvaldību likumu un Kuldīgas novada pašvaldības nolikumu, turpmāk - Pasūtītājs, no vienas puses, un

“__ reģ. Nr. ___, turpmāk - Izpildītājs, kuru uz sabiedrības statūtu pamata pārstāv ___, no otras puses, 
abi kopā turpmāk tekstā saukti Puses, vadoties no Latvijas Republikas spēkā esošajiem normatīvajiem aktiem, pamatojoties uz iepirkuma „​​​___”, identifikācijas Nr. ___, (turpmāk tekstā – Iepirkums) nosacījumiem un rezultātiem, noslēdz šādu līgumu, turpmāk tekstā – Līgums:
1. Līguma priekšmets
1.1. Pasūtītājs uzdod un Izpildītājs apņemas veikt esošo gaismekļu demontāžu, kā arī pārdot piegādāt un uzstādīt jaunus, iepriekš nelietotus ielu LED gaismekļus (turpmāk arī  – Pakalpojums vai  Darbs) Kuldīgas novada teritorijā (turpmāk – Objekts), saskaņā ar šo Līgumu, Iepirkuma nosacījumiem, Tehnisko specifikāciju (Pielikums Nr.1) un Izpildītāja piedāvājumu Iepirkumā.
1.2. Pasūtītājs apņemas samaksāt par Līguma 1.1.punktā minēto pakalpojumu veikšanu saskaņā ar Līguma 3.punktā noteikto kārtību.

2. Līguma termiņš

2.1. Izpildītājam Pakalpojums jāizpilda un jānodod Pasūtītājam ___ ( __) _____ laikā no Līguma noslēgšanas dienas.

2.2. Par Līguma 1.sadaļā minēto Pakalpojumu izpildes datumu tiek uzskatīts Pakalpojuma pieņemšanas - nodošanas akta abpusējas parakstīšanas datums.
2.3. Šī Līguma izpildes termiņu, ievērojot Līgumā noteikto kārtību, puses var grozīt (Līguma izpildes termiņš var tikt pagarināts tikai tik ilgi, cik tas ir objektīvi nepieciešams konkrētajā situācijā), par to noslēdzot papildus vienošanos rakstveidā šādos gadījumos:

2.3.1. ja nepārvaramas varas rezultātā tiek apgrūtināta vai uz laiku ir neiespējama Līgumā noteiktā Pakalpojuma izpilde;

2.3.2. ja kādas Puses saistību neizpildes dēļ ir tikusi apgrūtināta otras Puses saistību izpilde, piemēram, ja Pasūtītājs liedz vai no tiem atkarīgu apstākļu dēļ tiek kavēta piekļūšana Objektam vai konkrētu darbu izpilde no Izpildītāja neatkarīgu iemeslu dēļ;

2.3.3. Ja atbilstoši Līgumā noteiktajai kārtībai, tiek veiktas izmaiņas Pakalpojuma daudzumos, saskaņā ar Līguma 12.nodaļu;

2.3.4. Ja Līguma izpildi kavējuši citi, ar Izpildītāja darbību nesaistīti apstākļi vai trešo personu darbība/bezdarbība un pie attiecīgā kavējuma iestāšanās nav vainojams Izpildītājs.

3. Līguma summa un norēķinu kārtība

3.1. Līguma kopējā summa, saskaņā ar Līgumam pievienoto Tāmi par Pakalpojuma izpildi tiek noteikta EUR <cipariem> (summa vārdiem), neskaitot PVN – turpmāk tekstā – Līguma summa.

3.2. Līguma summa var mainīties, tikai mainoties nodokļu likmēm (ja to pieprasa Pasūtītājs) un/vai, ja tā izpildes gaitā tiek konstatēts, ka nepieciešams mainīt veicamo apjomu, kas ir atšķirīgs no Iepirkumā uzrādītajiem. Vienošanās par izslēdzamajiem vai papildu dabiem tiek slēgta ievērojot Publisko iepirkumu likumā un šajā Līgumā noteikto kārtību.

3.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3.4. Līguma summa tiek apmaksāta tikai pēc saskaņotas Līguma saistību izpildes garantijas saņemšanas ne biežāk kā reizi mēnesī saskaņā ar iesniegtajiem aktiem par paveiktajiem Pakalpojumu izpildi šādā kārtībā:

3.4.1.1. Izpildītājs iesniedz Pasūtītājam Pakalpojuma izpildes aktus un attiecīgo dokumentāciju par kārtējā mēnesī faktiski izpildīto apjomu, vismaz līdz nākamā mēneša 5. darba dienai;
3.4.1.2. Pasūtītājs 10 (desmit) darba dienu laikā izskata saņemto dokumentāciju un 30 (trīsdesmit) dienu laikā pēc aktu parakstīšanas un attiecīga rēķina saņemšanas veic tā apmaksu. 
Ja Pasūtītājs 10 (desmit) darba dienu laikā no dokumentācijas saņemšanas brīža nav atdevis parakstītu Pakapojuma izpildes aktu un nav iesniedzis Izpildītājam rakstisku pretenziju par Pakalpojuma kvalitāti vai iesniegtās izpilddokumentācijas neatbilstībām, tiek uzskatīts, ka Pasūtītājs apstiprinājis iesniegto dokumentāciju.

3.4.1.3. Ja Pasūtītājs nav apmierināts ar Pakalpojuma kvalitāti, tad Pasūtītājs sastāda rakstisku protokolu, kurā norāda veicamos darbus, un, rakstiski vienojoties ar Izpildītāju, nosaka to izpildes termiņus. Pēc defektu novēršanas Izpildītājs iesniedz Pasūtītājam jaunu Pakalpojuma izpildes aktu un Pasūtītājs to izskata, akceptē un apmaksā Līgumā noteiktajā kārtībā;

3.4.1.4. Pēdējais Līguma summas maksājums tiek izmaksāts 30 (trīsdesmit) dienu laikā pēc garantijas perioda garantijas polises saņemšanas un akta par Pakalpojuma izpildi abpusējas parakstīšanas un atbilstoša rēķina saņemšanas dienas, pie nosacījuma, ja nav iestājušies citi Līgumā minētie gadījumi.

3.5. Nekvalitatīvi veiktie darbi netiek apmaksāti un tiek pārstrādāti uz Izpildītāja rēķina. Ja Izpildītājs pārstrādā nekvalitatīvi veiktos Pakalpojumus, tad Pasūtītājs samaksā Izpildītājam par kvalitatīvi izpildītajiem (t.i., neapmaksājot ar nekvalitatīvo Pakalpojumu novēršanu saistītos izdevumus)  saskaņā ar šī Līguma 3.4.punktu. Ja Izpildītājs nepārstrādā defektus 10 (desmit) dienu laikā no Pasūtītāja motivētu iebildumu iesniegšanas brīža, tad Pasūtītājs ietur attiecīgo summu no Izpildītājam izmaksājamās summas saskaņā ar šī Līguma nosacījumiem.

3.6. Izpildītājs Pasūtītājam rēķinu var iesniegt arī elektroniski ar drošu elektronisko parakstu. Ja Izpildītājs rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavos elektroniski un derīgs bez paraksta”, Pasūtītājs šādu rēķinu atzīst par attaisnojuma dokumentu un pieņem norēķina veikšanai. Rēķini tiek iesūtīti uz Pasūtītāja e-pasta adresi: rekini@kuldiga.lv.
4. Pakalpojuma izpildes un pieņemšanas-nodošanas kārtība

4.1. Izpildītāja pienākums ir savlaicīgi ierasties (kur attiecināms) Objektā , lai uzsāktu Pakalpojuma faktisko izpildi, lai tādējādi pakalpojuma izpilde netiktu kavēta. 
4.2. Veicot Pakalpojuma izpildi, Izpildītājs ievēro vispārpieņemto praksi attiecīgā Pakalpojuma sniegšanai, kā arī vadās no Pasūtītāja norādījumiem un Līgumā noteiktās izpildes kārtības. Izpildītājs, izpildot Pakalpojumu, ievēro spēkā esošās procedūras un atbilstošos normatīvos aktus (ja attiecināms).
4.3. Izpildītājs šajā Līgumā noteiktajā termiņā veic Iepirkumā paredzētā Pakalpojuma kvalitatīvu un pilnīgu izpildi un pēc pakalpojuma izpildes nodod to ar pieņemšanas – nodošanas aktu, vienlaikus nododot arī visu ar Pakalpojuma izpildi saistīto dokumentāciju, ja tāda nepieciešama tā ekspluatācijai. Izpildītājs Preces nodošanas – pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais Preces nodošanas – pieņemšanas akts uzskatāms par saistošu Pasūtītājam, ja tas iesniegts pēc Pakalpojuma pabeigšanas un satur atsauci uz Līgumu. Šādā gadījumā Izpildītājs Preces attaisnojuma dokumentu un Preces nodošanas – pieņemšanas aktu nosūta Pasūtītājam uz e-pasta adresi: _____________. 
4.4. Pēc Pakalpojuma izpildes Izpildītājs rakstiski uzaicina Pasūtītāju pieņemt veikto Pakalpojumu, vienlaicīgi iesniedzot no savas puses parakstītu pieņemšanas - nodošanas aktu un visu ar Pakalpojuma izpildi saistīto dokumentāciju. Pasūtītājs 5 (piecu) darba dienu laikā no šāda uzaicinājuma saņemšanas paraksta pieņemšanas - nodošanas aktu vai rakstiski sniedz motivētus iebildumus (skat. 4.6.punktu) Pakalpojumu pieņemt. Pie Pakalpojuma pieņemšanas Pasūtītājs ir tiesīgs pēc saviem ieskatiem veikt tā izpildes pārbaudi, lai pārliecinātos par atbilstību šim Līgumam, ja nepieciešams, pieaicinot ekspertus vai citus speciālistus.
4.5. Par Pakalpojuma izpildes dienu tiek uzskatīta abpusēja pieņemšanas - nodošanas akta parakstīšanas diena.
4.6. Pasūtītājs ir tiesīgs nepieņemt izpildītos darbus, ja tas konstatē, ka Pakalpojums ir izpildīts nekvalitatīvi vai nepilnīgi, neatbilst šī Līguma noteikumiem, vai, ja iztrūkst kāds no nepieciešamajiem dokumentiem. Šādā gadījumā Pasūtītājs sastāda aktu, kurā norāda konstatētos trūkumus un to novēršanas termiņus, un šo aktu iesniedz Izpildītājam. Šajā punktā noteiktais trūkumu novēršanas termiņš neietekmē Pasūtītāja tiesību aprēķināt līgumsodu par Izpildītāja saistību izpildes kavējumu, ja tāds iestājas.
4.7. Pēc Izpildītāja paziņojuma par Pasūtītāja norādīto trūkumu novēršanu Pasūtītājs veic atkārtotu Pakalpojuma pieņemšanu šajā Līgumā noteiktajā kārtībā.
5. Pušu tiesības un pienākumi

5.1. Izpildītāja tiesības un pienākumi:

5.1.1. 15 (piecpadsmit) darba dienu laikā no Līguma noslēgšanas dienas iesniegt Pasūtītājam, no Izpildītāj puses neatsaucamu, saistību izpildes nodrošinājumu 2% (divu procentu) apmērā no Iepirkumā piedāvātās Līgumcenas bez PVN, kā bankas garantiju vai apdrošināšanas sabiedrības polisi, ar tajā ietvertu Garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma, par noslēgtā Līguma saistību izpildi, gadījumā, ja Izpildītājs nepilda noslēgtā līguma izpildes saistības (forma ir Iepirkuma līguma projekta pielikumā). 
Līguma saistību izpildes garantijai jābūt spēkā visu līguma izpildes laiku un vēl vismaz 2 (divas) kalendārās nedēļas pēc paredzētā Pakalpojuma izpildes termiņa beigām. Izpildes termiņa pagarinājuma gadījumā Izpildītājs, vienu mēnesi pirms attiecīgā termiņa, pagarina arī saistību izpildes nodrošinājuma termiņu tā, lai tas būtu derīgs vismaz 2 (divas) kalendārās nedēļas pēc pagarinātā Līguma izpildes termiņa beigām.
Ja saistību izpildes nodrošinājumu iesniedz apdrošināšanas polises veidā, tad kopā ar polisi iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu. Garantija (polises) īpašie nosacījumi nedrīkst saturēt atrunas, kas ir pretējas Iepirkuma un Līguma nosacījumiem
5.1.2. Izpildītājs ir atbildīgs par sniegtā Pakalpojuma izpildes kvalitātes atbilstību Latvijas Republikas normatīvo aktu prasībām, vispārpieņemtajai praksei šāda veida Pakalpojuma sniegšanai, Pasūtītāja norādījumiem vai citiem Pakalpojuma izpildei svarīgiem nosacījumiem (piemēram vizuālu defektu neesamība, komplektējošo detaļu vai mezglu piemērotība attiecīgajai Pakalpojuma daļai, Pakalpojuma lietošanas drošums u.tml.). Izpildītājs uzņemas uz sava rēķina veikt visus Pakalpojuma sniegšanai nepieciešamos saskaņojumus, saņemt atļaujas vai licences, ja tādas paredz normatīvie akti, kā arī apņemas Pakalpojuma sniegšanas laikā ievērot darba aizsardzības noteikumus, ugunsdrošības noteikumus un citus spēkā esošos normatīvos aktus.

5.1.3. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Izpildītājs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;

5.1.4. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Pakalpojuma sniegšanu vai tā ietvaros radītā produkta turpmāku izmantošanu.

5.1.5.  Izpildītājs ir tiesīgs, Pakalpojuma vai jebkuras tā daļas, izpildi nodot trešajām personām tikai ar iepriekšēju rakstisku Pasūtītāja piekrišanu. Saskaņā ar šo punktu izteiktā Pasūtītāja piekrišana nekādā mērā nesamazina Izpildītāja atbildību attiecībā uz trešajām personām nodotā Pakalpojuma izpildi un neizvirza nekādus pienākumus Pasūtītājam.

5.1.6. Izpildītājs Pakalpojumu sniedz ar Pasūtītāju saskaņotā laikā. T.sk., 10 (desmit) darba dienu laikā pēc Līguma spēkā stāšanās iesniegt Pasūtītājam ar Pasūtītāja publiskā apgaismojuma sistēmas apsaimniekotāju saskaņotu piegādes grafiku, kurā norāda ielas vai ielu posmus, teritorijas, kurās tiks veikta Pakalpojuma izpilde – esošo gaismekļu demontāža un jaunu montāža, izpildes laiks.
Izstrādājot piegādes grafiku, Izpildītājam jāņem vērā, ka iepriekšējā gaismekļa demontāža un tā vietā jaunā gaismekļa montāža jāveic vienas dienas gaišajā laikā līdz saulrietam, un tas nedrīkst ietekmēt kopējās publiskā apgaismojuma sistēmas funkcionēšanu diennakts tumšajā laikā; 

5.1.7. Izpildītājs apņemas uzskatīt par konfidenciāliem jebkuru Pakalpojuma sniegšanas laikā izstrādāto dokumentāciju, kā arī jebkuru šī Līguma ietvaros no Pasūtītāja saņemto informāciju vai dokumentāciju. Izpildītājs apņemas minēto dokumentāciju bez iepriekšējas rakstiskas piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā.

5.1.8. Izpildītājs sagatavo un iesniedz Pasūtītājam pēc tā pieprasījuma ziņojumus un atskaites atbilstoši šajā Līgumā noteiktajā kārtībā. Izpildītājs papildus saskaņā ar šajā Līgumā noteiktajiem iesniedzamajiem ziņojumiem vai atskaitēm divu darba dienu laikā pēc Pasūtītāja pieprasījuma iesniedz tam nepieciešamo informāciju par Pakalpojumu un tā sniegšanas gaitu.

5.1.9. Izpildītājs pilnībā uzņemas materiālo atbildību par atkāpēm no Latvijas Republikā spēkā esošajiem normatīvajiem aktiem.

5.1.10. Izpildītājs nodod Līgumā paredzētajā termiņā Pasūtītājam dokumentāciju.

5.1.11.  Izpildītājs Pakalpojuma izpildē ievēro kompetentu institūciju un amatpersonu prasības un norādījumus

5.1.12. Izpildītājs, parakstot šo Līgumu, apliecina, ka pirms šī Līguma noslēgšanas ir veicis Pakalpojuma izpildei nepieciešamo izmaksu precīzu aprēķinu, un tas ir atspoguļots finanšu piedāvājumā, un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus pamatojoties uz šo Līgumu un tā pielikumiem, varēja un Izpildītājam vajadzēja paredzēt, un šādā gadījumā Izpildītājam nav tiesību prasīt kopējās Līguma Summas palielināšanu.

5.1.13. Izpildītājs Līguma izpildes laikā ir atbildīgs, sākot ar šī Līguma spēkā stāšanās brīdi līdz Līgumā paredzētā Pakalpojuma pabeigšanai un nodošanai Pasūtītājam, par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.

5.1.14. Veicot Pakalpojumu, Izpildītājs ir atbildīgs par Pakalpojuma izpildes laikā Objektam (vides objektu, stādījumu u.c. kustamās un nekustamās mantas bojājumiem Pasūtītājam un trešajām pusēm) nodarītajiem bojājumiem un/vai citu pakalpojumu veicējiem Objektā paveiktajiem darbiem. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.
5.1.15. nodrošināt augstas kvalitātes gaismekļu un citu Pakalpojuma izpildes aprīkojuma piegādi un uzstādīšanu, kas atbilst Latvijas Republikā spēkā esošajiem normatīvajiem aktiem, Iepirkuma tehniskajai specifikācijai un līguma noteikumiem, atbilstošu tās montāžu un pievienošanu pie kopējās apgaismojuma nodrošināšanas sistēmas; 

5.1.16. pirms Pakalpojuma izpildes izstrādāt satiksmes organizācijas shēmu un to saskaņot ar Pasūtītāju, ja nepieciešami satiksmes ierobežojumi; 

5.1.17. visu montāžas darbu uzraudzīšanai nodrošināt kompetentu un atbildīgo speciālistu, kuram no Pasūtītāja puses tiek doti visi ar gaismekļu nomaiņu saistītie norādījumi; 

5.1.18. pēc Pasūtītāja pieprasījuma nekavējoties uzrādīt vai iesniegt Pasūtītājam materiālu izcelsmes un atbilstības sertifikātus, kā arī citus Pasūtītāja pieprasītos dokumentus; 

5.1.19. veikt visus nepieciešamos pasākumus, lai nodrošinātu Pasūtītāja un trešo personu īpašuma aizsardzību ar līguma izpildi saistītajās darbībās, uzņemties atbildību par Izpildītāja, tā piesaistītā personāla vai apakšuzņēmēju rīcības vai bezdarbības rezultātā radītajiem zaudējumiem; 
5.1.20. Izpildītājam jānodrošina Pakalpojuma izpilde atbilstoši Zaļā publiskā iepirkuma (turpmāk – ZPI) prasībām, ko nosaka Ministru kabineta 2017. gada 20.jūnija noteikumi Nr. 353 „Prasības zaļajam publiskajam iepirkumam un tā piemērošanas kārtību”. Jāiesniedz dokumenti, kas apliecina demontēto gaismekļu nodošanu reģenerācijai - Minētais nosacījums nav attiecināms uz Pasūtītāja pārstāvja norādītajiem ielu apgaismojuma gaismekļiem, kurus Izpildītājs, pēc Pasūtītāja pieprasījuma, nebojātus bez papildus samaksas nogādā Pasūtītāja noliktavā
5.1.21. Ne vēlāk kā uzsākot Līguma izpildi, jāiesniedz pakalpojumu sniegšanā iesaistīto apakšuzņēmēju (ja tādus plānots iesaistīt) saraksts (ja saraksts jau nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā savlaicīgi jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts pakalpojumu sniegšanā;
5.1.22. uzņemties atbildību par pieaicināto apakšuzņēmēju (jebkurā to pakāpē) veiktā darba kvalitāti, kā arī par apakšuzņēmēju radītajiem zaudējumiem. Nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Izpildītāju no saistībām vai atbildības šī Līguma sakarā. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;
5.1.23. Izpildītājs Līguma izpildes laikā ir atbildīgs par faktisko paveikto Pakalpojumu apjomu mērījumu pareizību.
5.1.24. Līguma izpildē iesaistītā personāla (ja attiecināms) un/vai apakšuzņēmēju nomaiņu veikt ievērojot šādu kārtību:

5.1.24.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
5.1.24.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
5.1.24.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.1.24.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
5.1.24.3.2. tiek nomainīta apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajai personai nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem, kas minēti Iepirkuma dokumentācija;
5.1.24.3.3. Izpildītāja piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR, atbilst Publisko iepirkumu likumā un Iepirkumā minētajiem attiecīgajiem pretendentu izslēgšanas gadījumiem;
5.1.24.3.4. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
5.1.24.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likumā un Iepirkumā norādīto attiecināmo 42. panta noteikumus. Likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

5.1.24.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.      

5.2. Pasūtītāja tiesības un pienākumi:

5.2.1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par kvalitatīvi izpildītu Pakalpojumu. Pasūtītājs apņemas nekavēt Izpildītāja pienākumu izpildi.

5.2.2. Pasūtītājs apņemas atļaut izmantot Pasūtītāja rīcībā esošos piebraucamos autoceļus materiālu piegādei, iepriekš savstarpēji tos saskaņojot
5.2.3. Pasūtītājs ir tiesīgs gadījumā, ja konstatē, ka Izpildītāja pieaicinātais apakšuzņēmējs, darbinieks vai kāda trešā persona nepilda savus pienākumus, vai ir ar neatbilstošu kvalifikāciju, pieprasīt attiecīgā apakšuzņēmēja, darbinieka vai trešās personas nomaiņu ar tādu, kuram ir atbilstoša kvalifikācija un pieredze.

5.2.4. Pasūtītājs uzņemas iesniegt Izpildītājam to Pakalpojuma sniegšanai nepieciešamo informāciju, kura ir Pasūtītāja rīcībā vai kuras iesniegšanu ir uzņēmies Pasūtītājs. Pārējās Pakalpojuma pienācīgai sniegšanai nepieciešamās informācijas un dokumentācijas vākšana, ja vien Puses nav vienojušies savādāk, ir Izpildītāja pienākums un ar to saistītās Izpildītāja izmaksas ir iekļautas šī Līguma summā.

5.2.5. Pasūtītājam ir tiesības jebkurā laikā, saskaņojot apmeklējuma laiku ar Izpildītāju, apmeklēt Pakalpojuma izpildes vietu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt Pakalpojuma izpildi līdz trūkumu novēršanai, t.sk., tiesības pārbaudīt piegādāto gaismekļu kvalitāti un pieteikt pretenzijas, ja tā neatbilst Līguma noteikumiem 

5.2.6. Pasūtītājam ir tiesības pieņemt neatkarīgu ekspertu Pakalpojuma izpildes  kvalitātes kontrolei.

5.2.7. Pasūtītājam ir pienākums nodrošināt, lai Pakalpojuma izpildes laikā Izpildītājam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Izpildītājam rakstisku atbildi 2 (divu) darba dienu laikā no dienas, kad saņemts Izpildītāja rakstisks pieprasījums.
5.2.8. Pasūtītājam ir arī citas šajā Līgumā un/vai normatīvajos aktos noteiktās tiesības un pienākumi.
5.2.9. Pasūtītājam ir tiesības prasīt Līguma saistību izpildes garantijas izdevējam veikt saistību izpildes garantijas summas izmaksu izsniegtās garantijas pilnā vai daļējā apmērā (atkarībā no potenciālā vai nodarītā kaitējuma apmēra), ja Izpildītājs nepilda šajā Līgumā noteiktās saistības (t.sk., kavē Līguma vai kādas Pakalpojuma daļas izpildes un/vai defektu novēršanas termiņu vai nenovērš Pakalpojuma defektus u.tml.) pēc Pasūtītāja rakstveida brīdinājuma izteikšanas vai, ja Līguma darbība tiek izbeigta, pēc Pasūtītāja iniciatīvas saskaņā ar šī Līguma punktiem, kas paredz Pasūtītāja tiesības vienpusēji izbeigt Līguma darbību (izņemot Līguma 6.1.4.punkta gadījumā), vai, ja Līgumā noteiktais Līgumsoda apmērs sasniedz maksimāli iespējamo apmēru. 

6. Līguma darbības pārtraukšana

6.1. Pasūtītājs ir tiesīgs vienpusēji atkāpties un lauzt Līgumu Publisko iepirkumu likuma 64.pantā noteiktajos gadījumos, kā arī šādos gadījumos:

6.1.1. ja Izpildītājs nepilda no Līguma izrietošās saistības, un tas nav saistīts ar nepārvaramas varas vai no Pasūtītāja atkarīgiem apstākļiem, vai trešo personu darbības/bezdarbības, pie kuras nav vainojams Izpildītājs; 

6.1.2. ja Pakalpojuma izpilde neatbilst Līguma dokumentu prasībām;

6.1.3. ja Izpildītājs atzīts par bankrotējošu vai maksātnespējīgu, vai ir tam ir uzsākts maksātnespējas process;

6.1.4. ja tiek samazināts, pārtraukts vai nav pieejams finansējums, kas Objektam bijis paredzēts valsts investīcijās, attiecīgajos struktūrfondos vai pašvaldības pamatbudžetā;
6.1.5. ja izpildītie Pakalpojumi neatbilst Līguma dokumentu (t.sk., Projekta u.c. līguma pielikumu) prasībām un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
6.1.6. ja līgumu nav iespējams izpildīt tādēļ, ka līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi;
6.1.7. ja Izpildītājs Pasūtītājam nodarījis zaudējumus vai pastāv reāli to iestāšanās riski;
6.1.8. ārējā normatīvā aktā noteiktajos gadījumos.

6.2. Līguma 6.1. punktos noteikto iemeslu iestāšanās gadījumos:

6.2.1. Līgums tiek izbeigts paziņojuma kārtībā, t.i., Pasūtītājam ir tiesības lauzt Līgumu vismaz 10 (desmit) darba dienas iepriekš rakstveidā par to informējot Izpildītāju;

6.2.2. Pasūtītājam ir pienākums pieņemt ar aktu faktiski paveiktos un kvalitatīvi veiktos Pakalpojumus;

6.2.3. Pasūtītājs pārņem Objektu un Pakalpojumu savā kontrolē un var pieaicināt (ja attiecināms) citus darba veicējus;

6.3. Līguma vienpusējas laušanas gadījumā starp Pusēm 30 (trīsdesmit) kalendāro dienu laikā ir jāveic pilns norēķins, ieskaitot apmaksu par kvalitatīvi veiktajiem Darbiem, kā arī visu šinī Līgumā paredzēto sodu samaksu un zaudējumu atlīdzību izmaksu/ieturēšanu un vai tml.
6.4. Pusēm rakstiski vienojoties ir tiesības izbeigt Līgumu arī citu svarīgu iemeslu dēļ.
7. Pušu atbildība

7.1. Ja Pakalpojumu pieņemšanas procesā tiek konstatēti līdz galam nepadarīti Pakalpojumi, defekti un atkāpes, tad tā pieņemšana pārtraucama un par to sastādāms abpusējs akts.

7.2. Izpildītājam, kas pieļāvis atkāpes no Līguma noteikumiem, Pušu saskaņotā, abpusējā aktā norādītajā termiņā ar saviem spēkiem un līdzekļiem līdz galam jāizpilda savas vainas dēļ nepadarītie pakalpojuma darbi un jānovērš defekti.

7.3. Neatbilstoša veikto pakalpojumu kvalitāte nav pamats Pakalpojuma veikšanas termiņa pagarinājumam un neatbrīvo Izpildītāju no šai sadaļā minētās materiālās atbildības.
7.4. Izpildītājs ir atbildīgs (tostarp, materiāli) Izpildītājam noteikto saistību neievērošanas sekām Objektā Pakalpojuma izpildes laikā vai sekām nekvalitatīvas Pakalpojuma izpildes gadījumos.
7.5. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.

7.6. Par Pakalpojumu izpildes termiņa nokavēšanu Pasūtītājs ir tiesīgs piemērot Izpildītājam līgumsodu 0,1% no Līguma summas par katru nokavējuma dienu, bet ne vairāk par 10 % no Līguma summas.

7.7. Tāda pati, tas ir, Līguma 7.5.punktā minētā atbildība Izpildītājam, ja tas nav ievērojis līdz galam nepadarīto Pakalpojumu izpildes un pieļauto defektu novēršanas termiņus, kādi konstatēti, pieņemot Pakalpojumu vai šajā Līgumā paredzētos garantijas termiņos.

7.8. Ja pēc Līguma ir nokavēta samaksa par Pakalpojumu, Izpildītājs ir tiesīgs piemērot Pasūtītājam līgumsodu par katru nokavēto dienu 0,1% apmērā no Līguma summas, bet ne vairāk par 10 % no Līguma summas.

7.9. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

7.10. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu Darbu dēļ.

7.11. Papildus darbi, kuri Izpildītājam, kā profesionālam pakalpojuma sniedzējam, pie Objekta apsekošanas nebija un nevarēja būt apslēpti (minētie darbi bija acīmredzami un bez to iekļaušanas tāmē pasūtījuma izpilde nav iespējama), nevar tikt uzskatīti par neparedzētiem papildus darbiem, un šo Darbu izpildi Izpildītājs sedz no saviem līdzekļiem.

8. Informācijas konfidencialitāte un pušu korespondence

8.1. Visa informācija, ko šī Līguma izpildes laikā iegūst Izpildītājs, kā arī visi dokumenti, kas radušies šī Līguma saistību izpildes gaitā, tiek uzskatīti par Pasūtītāja īpašumu un ir pakļauti lietošanas ierobežojumiem kā norādīts Līguma 8.2. un 8.3.punktos.

8.2. Visi Pasūtītājam iesniegtie dokumenti, kas saistīti ar preču (aprīkojuma) montāžas darbiem, kā arī papildus informāciju, kas iegūta Pakalpojuma veikšanas gaitā un nav vispārpieejama informācija, ir Pasūtītāja īpašums.

8.3. Izpildītājs un Pasūtītājs apņemas nodrošināt Līguma 8.2.punktā minēto dokumentu un informācijas konfidencialitāti un 2 (divus) gadus pēc šī Līguma darbības beigām neatklāt jebkuru šim Līgumam vai Pasūtītāja darījumiem vai darījuma operācijām piekritīgu vai konfidenciālu informāciju, ja no Pasūtītāja nav saņemta iepriekšēja rakstiska piekrišana

9. Strīdu risināšanas kārtība

9.1. Visus strīdus, nesaskaņas vai domstarpības Puses risinās sarunu ceļā. Ja vienošanos nav iespējams panākt, strīdi, nesaskaņas un domstarpības tiks risinātas tiesā Latvijas Republikas normatīvajos aktos noteiktajā kārtībā.

10. Nepārvarama vara

10.1. Līdzēji tiek atbrīvoti no atbildības par šī Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc šī Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

10.2. Par nepārvaramas varas apstākļiem var tikt uzskatīta arī vīrusa “Covid-19” izplatība un ar tās mazināšanu saistītie epidemioloģiskās drošības pasākumi (piemēram, izsludināta ārkārtējā situācija un noteikti ar to saistītie ierobežojumi, karantīna, robežu slēgšana, piegāžu traucējumi u.tml.). Pusei, kas atsaucas uz Covid-19 izplatību kā nepārvaramas varas apstākļiem, ir jāsniedz pierādījumi par to, ka Līguma saistību izpilde ir kļuvusi neiespējama konkrēto apstākļu dēļ.
10.3. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā ir jānorāda, kādā termiņā, pēc Puses uzskata, ir iespējama un paredzama viņa šajā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

10.4. Gadījumā, kad nepārvarama vara un to sekas turpina darboties ilgāk par 2 (diviem) mēnešiem vai arī tiem iestājoties, kļūst skaidrs, ka tie un to sekas darbosies ilgāk par 2 (diviem) mēnešiem, Puses iespējami drīz sāk sarunas par šī Līguma izpildes alternatīviem variantiem, un sastāda jaunu līgumu vai vienojas par Pasūtījuma izpildes termiņu, vai arī lauž šo Līgumu.

11. Garantijas

11.1. Izpildītājs apliecina, ka izpildīto Pakalpojumu (Preču) garantijas laiks ir ___ (______) mēneši no Pakalpojuma nodošanas-pieņemšanas akta abpusējas parakstīšanas dienas.

11.2. Pakalpojuma izpildes laikā konstatēto defektu (t.sk. 7.11.punktā paredzēto defektu) novēršanā tiek pielietoti šādi noteikumi:

11.2.1. Izpildītājs novērš visus pārbaudes aktā konstatētos defektus. Par konstatēto defektu novēršanas termiņu Puses vienojas katrā atsevišķā gadījumā;

11.2.2. Izpildītāja vainas dēļ radušos defektus, Izpildītājs novērš uz sava rēķina Līgumā noteiktā izpildes termiņa ietvaros;

11.2.3. ja Izpildītājs uzskata, ka viņš nav vainojams defektā, tad tas par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Izpildītāja argumentiem un pieprasa novērst defektu, tad šis pieprasījums ir saistošs Izpildītājam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma cenu par šo darbu cenu.

11.2.4. Izpildītājs defektu novēršanu veic Pasūtītajam visizdevīgākajā veidā un kārtībā, saskaņā ar Pušu vienošanos.

11.3. Garantijas laikā Izpildītājs par saviem līdzekļiem novērš Pakalpojuma (preču) ekspluatācijas laikā konstatētos) defektus (kas nav radušies Pasūtītāja vainas dēļ) 5 (piecu) darba dienu laikā no brīža, kad Izpildītājs saņēmis no Pasūtītāja rakstisku pretenziju par atklāto defektu. Pretenzija tiek nodota šādā kārtībā:

11.3.1. Pretenziju Pasūtītājs nodod Izpildītājam personīgi, par Pretenzijas saņemšanu Izpildītājs parakstās uz Pasūtītāja eksemplāra;

11.3.2. Ja Pretenziju Pasūtītājs nevar nodot personīgi, tad Pretenzija tiek nosūtīta uz Izpildītāja juridisko/deklarēto adresi ierakstītā vēstulē, skaitot, ka šajā gadījumā Izpildītājs to ir saņēmis 7 (septītajā) dienā pēc vēstules nodošanas pastā.

11.4. Ja objektīvu iemeslu dēļ norādītajā laikā defektu novērst nav iespējams, Puses šo 5 (piecu) darba dienu laikā vienojas par citu termiņu defektu novēršanai.

11.5. Ja Izpildītājs uzskata, ka viņš nav vainojams par garantijas laikā radušos defektu, tad par to 5 (piecu) darba dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu. 

11.6. Ja Pasūtītājs līguma 11.5.punktā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt ekspertu, kurš nosaka defekta cēloni. Izdevumus ekspertam sedz vainīgā Puse. Ja Puses nevar vienoties par ekspertu, tad to izvēlas un slēdz līgumu Pasūtītājs. Eksperta Izdevumus sedz vainīgā puse.
11.7. Ja Garantijas laikā konstatētie Pakalpojumu un/vai materiālu defekti netiek novērsti Līguma 11.3., 11.4. un 11.5.punktos, vai Tehniskajā specifikācijā noteiktajā kārtībā, tad Pasūtītājam ir tiesības šo defektu novēršanai pieaicināt citu izpildītāju, bet samaksu par veiktajiem darbiem pieprasīt no Izpildītāja, piestādot tam attiecīgus rēķinus. Izpildītāja pienākums ir apmaksāt šos rēķinus pilnā apmērā.
Līdz brīdim, kamēr Izpildītājs iesniedz Pasūtītājam garantijas perioda garantiju, defektu novēršanai radušos izdevumus Pasūtītājs ir tiesīgs segt no Līguma pēdējā maksājuma, ja vien Izpildītājs pats neveic šajā laikā atklāto defektu novēršanu vai to apmaksu. Gadījumā, ja Pasūtītājs ir veicis izdevumu segšanu šajā Līguma punktā noteiktajā kārtībā, tad, veicot Izpildītājam pēdējā maksājuma izmaksu (t.i., gadījumā, ja Izpildītājs iesniedz bankas garantijas laika garantiju vai apdrošināšanas sabiedrības garantijas laika polisi), Pasūtītājs no tās ietur visas summas par kādām ir segti minētie izdevumi. Visus izdevumus, kas pārsniedz garantijas laika garantijas limitu, uz sava rēķina sedz Izpildītājs, atbilstoši Pasūtītāja piestādītajam rēķinam.
11.8. Izpildītājm 1 (viena) mēneša laikā pēc akta par visa Pakalpojuma izpildi parakstīšanas, jāiesniedz Pasūtītājam garantijas laika garantiju (bankas garantijas vai apdrošināšanas sabiedrības polises formā) par to, ka garantijas devējs pēc Pasūtītāja vienpusēja pieprasījuma visā garantijas laikā garantē bezierunu zaudējumu segšanu 2 % (divu procentu) apmērā no Līguma summas, gadījumā, ja garantijas ņēmējs (Izpildītājs) neveic garantijas laikā atklāto defektu novēršanu.
12. Izmaiņas līgumā
12.1. Puses, savstarpēji vienojoties, ir tiesīgas izdarīt izmaiņas Līgumā, ievērojot šajā Līgumā un Publisko iepirkumu likuma 61.pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

12.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 12.3.punktā minētajos gadījumos.

12.3. Būtiski Līguma grozījumi ir pieļaujami jebkurā no šādiem gadījumiem:

12.3.1. ievērojot Līguma 12.5. punktu un ar to saistītos punktus, paredzēts veikt Līguma izpildes laikā papildus atklātus darbus vai konstatēti izslēdzami darbi. Šajā sadaļā atrunāto izmaiņu maksimālais apjoms nedrīkst pārsniegt 30% no Līguma summas;

12.3.2. nepieciešams pagarināt Līguma darbības termiņu, ievērojot Līguma nosacījumus;

12.3.3. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.
12.4. Izpildītājs nav tiesīgs veikt patvaļīgu pakalpojumu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu un termiņu. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

12.5. Līgumā noteiktos pakalpojuma apmēru un (ja attiecināms) Līguma summu Puses var grozīt par apjomiem kas nav paredzēti Iepirkuma dokumentācijā, ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 12.6. - 12.8. punkta nosacījumi.

12.6. Pasūtītājs ir tiesīgs veikt izmaiņas darbu (pakalpojuma) daudzumos Līguma darbības laikā, lai Līguma ietvaros veiktu darbus, kas nav minēti Iepirkuma dokumentācijā, bet ir uzskatāmi par nepieciešamiem, lai sasniegtu nepieciešamo galarezultātu, atbilstoši tiem mērķiem, kuriem tā paredzēta, šādos gadījumos:

12.6.1. Izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;

12.6.2. Pakalpojuma izpildes laikā atklātas neprecizitātes, kas nesakrīt ar Projekta dokumentācijā norādīto;

12.6.3. Pakalpojuma izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus Pakalpojumus, lai nepasliktinātu esošo situāciju.

12.6.4. Citos objektīvi pamatotos gadījumos, izvērtējot nepieciešamību.

12.7. Izmaiņas daudzumos Pasūtītājs var veikt pēc savas iniciatīvas, saskaņojot tos ar visām nepieciešamajām personām.

12.8. Vienību cenu noteikšana daudzumu izmaiņu gadījumā:

12.8.1. Izpildītāja piedāvājumā norādītās izmaksas ir spēkā visu Līguma darbības periodu;

12.8.2. Ja izmainītos daudzumos ir iekļauti attiecīgajai Līguma tāmes pozīcijai analoģiski vienību  veidi, tad šīm izmaiņām tiek piemērotas attiecīgās Līguma tāmes vienību izcenojumi;

12.8.3. Ja papildus vienības ietver pozīcijas, kas nav minēti Līguma tāmē un nav pielīdzināmas kādam no Līguma tāmes pozīcijas veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas, ja attiecināms, pieaicinot Pušu savstarpēji atzītu ekspertu. 

12.9. Pasūtītājs var veikt pakalpojumu atsevišķu darbu daudzumu samazināšanu atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas.
12.10. Pusēm par to vienojoties, Iepirkumā paredzētās preces vai iekārtas var tikt aizstātas ar jaunām, ja sākotnēji paredzētie ir novecojuši (piemēram, tiek ražoti efektīvāki, vai ražošana pārtraukta u.tml.) vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Objekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Pakalpojuma veikšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas precēm, kuras nomaina. Izpildītājs sagatavo un iesniedz Pasūtītājam norādīto preču salīdzinājumu ar jaunajām (nomaināmajām). Jaunajām precēm jābūt kvalitātes un īpašību ziņā analogām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā līguma izpildē neradīs Pasūtītājam papildu izmaksas vai nesamazinās Pakalpojuma kvalitāti un neietekmēs Līgumā noteikto termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.
13. Personas datu aizsardzība
13.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā.

13.2. Fizisko personu datu saņēmēja Puse nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.

13.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.

13.4. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.

13.5. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

13.6. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

14. Citi noteikumi

14.1. Diena šī Līguma izpratnē un ietvaros ir kalendārā diena, nedēļa ir kalendārā nedēļa un mēnesis ir kalendārais mēnesis, ja vien šajā Līgumā nav noteikts citādi.

14.2. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

14.3. Šis Līgums stājas spēkā no tā parakstīšanas dienas un ir spēkā līdz Pušu saistību pilnīgai izpildei.

14.4. Šis Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.

14.5. Visai sarakstei, saskaņojumiem, dokumentācijai un citai informācijai, kas ir būtiska Līguma izpildei ir jābūt latviešu valodā, noformētai rakstiski, un tai ir jābūt iesniegtai otrai Pusei personiski pret parakstu vai nosūtītai e-doc formā uz Līgumā norādīto e-pastu vai ierakstītā vēstulē uz šajā Līgumā norādīto adresi. Darba gaitā radušies tehniska rakstura jautājumi risināmi Pušu pārstāvjiem.
14.6. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.

14.7. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas abas Līguma slēdzējas Puses.

14.8. Līgums ir sastādīts, parakstīts latviešu valodā elektroniska dokumenta formā vai 2 (divos) eksemplāros uz sešām lapām, kuriem ir vienāds juridiskais spēks. Katra Puse saņem pa vienam eksemplāram.

14.9. Līgumā izmantotie termini tulkojami saskaņā ar Latvijas Republikā spēkā esošajiem normatīvajiem aktiem. 

14.10. Līgums stājas spēka, kad to ir parakstījušas abas Līguma slēdzējas Puses.

15. Līguma pielikumi.

15.1. Pielikums Nr. 1 Tehniskā specifikācija.

15.2. Pielikums Nr. 2 

16. Pušu paraksti un rekvizīti

	Kuldīgas novada pašvaldība

Reģ.Nr. 90000035590

Adrese: Baznīcas ielā 1, Kuldīgā, LV-3301

__________________ 
	____
reģ. Nr. ____
Juridiskā adrese: ____
__________________ _____

	
	


Līguma nodrošinājuma veidne

Līguma izpildes garantija (VEIDNE)

Kam: Kuldīgas novada pašvaldībai, reģistrācijas Nr. 90000035590, Baznīcas iela 1, Kuldīga, Kuldīgas nov., LV-3301
Ievērojot to, ka [Izpildītāja nosaukums, reģ. Nr. un adrese], turpmāk - “Izpildītājs”, saskaņā ar iepirkuma procedūras ______ identifikācijas Nr. ___, rezultātā noslēgtā ________ turpmāk tekstā – Līgums, nosacījumiem nepieciešams iesniegt Jums bankas/vai apdrošināšanas sabiedrības izsniegtu Līguma izpildes darbus garantiju:


Mēs, [Institūcijas nosaukums, reģ. Nr. un juridiskā adrese], garantējam Kuldīgas novada pašvaldībai, reģistrācijas Nr. 90000035590, ___________________ ________________ euro, [summa ciparos un vārdos] apmērā par to, ka Izpildītājs pienācīgi un pareizi izpildīs Līgumā minētās saistības, turpmāk tekstā –garantija.

Apņemamies bez nosacījumiem un neatsaucami garantēt kā Primārais saistību nesējs, nevis tikai kā galvotājs, veikt maksājumus pēc Jūsu pirmās prasības, ko parakstījis Jūsu pilnvarotais pārstāvis, saņemšanas, kur motivēti paziņots, ka Izpildītājs nepilda minētā Līguma saistības, un bez jebkādiem iebildumiem par jebkuru naudas summu (-ām) augstāk noteiktajā apmērā. Jums nav nepieciešams pierādīt vai dot pamatojumu vai iemeslus savai prasībai, un Izpildītājam nav tiesību apspriest šo prasību.

Saskaņā ar šo Garantiju institūcijai ir saistības 30 (trīsdesmit) kalendāro dienu laikā izmaksāt Jums vienalga kuru, kaut mazāko summu, ko pieprasa, ņemot vērā jebkuru prasību, kas izdarīta pirms garantijas termiņa beigām. Šī garantijas summa samazināsies par jebkuru summu, kuru institūcija izmaksās Kuldīgas novada pašvaldībai saskaņā ar šīs garantijas noteikumiem.

Mēs turklāt piekrītam, ka nekādas izmaiņas vai papildinājumi, vai citāda Līguma vai izpildāmo darbu nosacījumu vai jebkuru citu Līguma dokumentu, kuri var tikt sastādīti starp Jums un Izpildītāju, grozīšana, nekādā veidā neatbrīvo mūs no jebkurām šīs Garantijas saistībām.

Šī Garantija ir derīga un spēkā esoša no Līguma noslēgšanas brīža līdz Līgumā noteikto Pakalpojumu izpildes pieņemšanai, kas apliecināts ar Latvijas Republikas normatīvajos aktos noteiktā kārtībā sastādītu un apstiprinātu aktu, - minētā akta apstiprināšanas dienai. 

Jebkurš strīds sakarā ar prasījumiem un izmaksām saistībā ar šo Garantiju tiks izskatīts tiesā Latvijas Republikas tiesību aktos noteiktajā kārtībā. 

Šīs saistības uzņemas institūcija un viņas mantinieki.

Paraksts un zīmogs:________________________

Institūcijas nosaukums:_________________________

Adrese:__________________

Datums:_________________

